“आदमी मुल्लनहार ऐ”—ए ऐसा सूत्र ऐ, जसने पता नईं किन्ने लोकें गी दंड भोगने कशा, केई ब्यांगें कशा बचाया ऐ। निक्की नकारी गल्लें कशा लेई ऐ बड़े कसूर इस सूत्रै करी माफ होई जंदे न। कोई छोकरा कुसै सेयाने दी बिच बज़ारै दै पत तोआरी टकांदा ऐ। झगड़े दा बज्जन लगदा ऐ, पर चार स्याने बिच आइयै मामला रफ-दफा कराई छोड़दे न- ‘अगला मुं ऐ जी, चलो सिर खेह पाओ इसदे।’ गल्ल आई गेई होई जन्दी ऐ, ते उपराले जख्मै वाला लेखा भलोई, भुल्ली जंदी ऐ। इस चाली ‘फार गिव एंड फार्गेट,’ बशकाने ते भुल्लने कन्ने अस अग्गड़दाई दी मती सारी कौड़तनी कसा बची जन्नेआं।